/,4 C. PLINII HIST. NAT. LIB. III. 



* Prima Italiae regio*, Tiberis, Roma. 



IX. Tiberis, antea Tibris appellatus, et prius Albula, 

 e mdia * fere longitudine Apennini , finibus Aretino- 

 rum profluit; tenuis primo, nec nisi piscinis corrivatus 

 emissusque, navigabilis, sicuti Timia etGlanis influentes 

 in eum, novenorum ita conceptu dierum, si non adju- 

 vent, imbres. Sed Tiberis propter aspera et confragosa , 

 ne sic quidem, prterquam trabibus verius quam rati- 

 bus , longe meabilis fertur , per centum quinquaginta 

 millia passuum non procul Tiferno, Perusiaque, et Ocri- 

 culo, Etruriam ab Umbris ac Sabinis : mox citra trede- 

 cim millia passuum Urbis Veientem agrum a Crustu- 

 mino, dein Fidenatem Latinumque a Vaticano dirimens : 

 sed infra Aretinum Glanim duobus et quadraginta flu- 

 viis auctus , prcipuis autem Nare et Aniene , qui et 

 ipse navigabilis Latium includit a tergo : nec minus 

 tamen aquis ac tt fontibus in Urbem perductis : et ideo 

 quamlibet magnarum navium ex Italo mari capax, re- 

 rum in toto orbe nascentium mercator placidissimus , 

 pluribus prope solus , quam ceteri in omnibus terris am- 

 nes, accolitur, adspiciturque villis. Nullique fluviorum 

 minus licet, inclusis utrimque lateribus : nec tamen 

 ipse pugnat, quanquam creber ac subitns incrementis, 



